ไฟแนนซ์ทูเดย์
สมคิด จาตุศรีพิทักษ์ รองนายกรัฐมนตรี เดินทางมาประชุมที่คลัง เรื่องการเร่งรัดการเบิกจ่ายงบลงทุนของรัฐวิสาหกิจได้เอ่ยปากชม มงคล ลีลาธรรม
20 พ.ค. 2560

- สมคิด จาตุศรีพิทักษ์ รองนายกรัฐมนตรี เดินทางมาประชุมที่คลัง เรื่องการเร่งรัดการเบิกจ่ายงบลงทุนของรัฐวิสาหกิจได้เอ่ยปากชม มงคล ลีลาธรรม กรรมการผู้จัดการเอสเอ็มอีแบงก์ ว่าให้ติดตาม คอยดูผลงานของคนนี้ให้ดีเพราะคนนี้มีความขยันและตั้งใจทำงานมาก สงสัยว่าเร็วๆ นี้ทางเอสเอ็มอีแบงก์น่าจะได้หลุดออกจากแผนฟื้นฟูเป็นแห่งแรกแน่นอน- ส่วนทางด้านธนาคารอิสลามแห่งประเทศไทย หรือ ไอแบงก์ สหภาพของแบงก์เคลื่อนไหวมีการทำหนังสือขอให้มีธนาคารอิสลามเพื่อพี่น้องชาวมุสลิมต่อไป- แต่คนในกระทรวงการคลัง พูดถึงไอแบงก์แล้วได้แต่ถอนหายใจอยากให้ช่วยทำงานให้มากกว่านี้ เพราะล่าสุดหนี้เอ็นพีเอฟที่ปลายปีก่อนว่าสูงแล้วยอดขึ้นไปถึง 5 หมื่นล้านบาทแล้ว ตอนนี้ยังขยับเพิ่มขึ้นอีก ต่างกับเอสเอ็มอีแบงก์ที่ดิ้นแก้หนี้ได้เอง จนตอนนี้เหลือแค่หมื่นกว่าล้านบาทแล้ว